钦定古今图书集成/明伦汇编/官常典/第720卷 > 黄岳
## 钦定古今图书集成/明伦汇编/官常典/第720卷 > 黄岳

按《十国春秋》，岳，福州感德场人。唐末，由乡贡入太学黄巢寇闽，避地者无所衣食，岳好施予，从之者如市。
太祖为威武节度使，闻其名，累辟为属，力辞不就。太
祖受王封，必欲起岳，岳度不能拒，遂投渊而死。岳妻
林曰：“夫能为忠臣，妻独不能为忠臣妇乎？”亦投渊从
之。邦人为立祠祀于其地。一云岳死时，父母、妻子、二
弟、一白犬皆赴水死。又来征岳者崇、舒、赵、田四人亦
死。